Preliminariosios sutarties 2 priedas/pagrindinės sutarties 1 priedas

I-II pirkimo dalims

**PASLAUGŲ TECHNINĖ SPECIFIKACIJA** **IR KVALIFIKACIJOS REIKALAVIMAI PASLAUGŲ TEIKĖJO VADOVAUJANTIEMS SPECIALISTAMS IR ASMENIMS, ATSAKINGIEMS UŽ SUTARTIES VYKDYMĄ**

**ARCHEOLOGINIŲ TYRIMŲ TECHNINĖ SPECIFIKACIJA (I PIRKIMO DALIS)**

1. **PIRKIMO OBJEKTAS**
   1. Archeologiniai tyrimai, kuriuos sudaro: archeologiniai žvalgymai, žvalgomieji archeologiniai tyrimai, detalieji archeologiniai tyrimai.
2. **SUTARTINIŲ ĮSIPAREIGOJIMŲ VYKDYMO VIETA**
   1. Kauno miesto savivaldybės teritorija
3. **REIKALAVIMAI PIRKIMO OBJEKTUI**
   1. **Esamos situacijos aprašymas**
      1. Vadovaujantis Lietuvos Respublikos teisės aktų reikalavimais, vykdant kultūros paveldo objektų tvarkybos darbus (pagal paveldo tvarkybos reglamentą PTR 3.08.01:2013 „Tvarkybos darbų rūšys“), inžinerinių tinklų (šilumos tiekimo, vandentiekio, gatvių apšvietimo tinklų) statybą, rekonstrukciją, kapitalinį ar paprastąjį remontą, avarinį (avarijos padarinių šalinimo) remontą, gatvių dangų remontą bei statinių statybą ar projektavimą Kauno miesto archeologinio pobūdžio kultūros vertybių teritorijose, atliekami Archeologiniai tyrimai.
      2. Archeologiniai tyrimai atliekami Sutartyje nurodytais įkainiais.
   2. **Pirkimo objekto aprašymas**
      1. **Archeologiniai žvalgymai Kauno miesto archeologinio pobūdžio kultūros vertybių teritorijose kultūros paveldo objektų tvarkybos darbų, inžinerinių tinklų remonto bei rekonstravimo, gatvių dangų remonto ar keitimo bei statinių statybos ar projektavimo darbų metu.**
         1. Archeologiniai žvalgymai vykdomi Kauno miesto archeologinio pobūdžio kultūros vertybių teritorijose kultūros paveldo objektų tvarkybos darbų metu, inžinerinių tinklų apsaugos zonoje, virš esamų tinklų, jų remonto bei rekonstravimo darbų metu, gatvių dangos keitimo ar remonto bei pagrindų įrengimo, statinių statybos ar projektavimo darbų metu.
         2. Archeologiniai žvalgymai vykdomi Kauno miesto archeologinio pobūdžio kultūros vertybių teritorijose inžinerinių tinklų apsaugos zonoje, virš esamų tinklų, jų avarinio remonto darbų metu.
      2. **Žvalgomieji archeologiniai tyrimai Kauno miesto archeologinio pobūdžio kultūros vertybių teritorijose prieš kultūros paveldo objektų tvarkybos darbų, inžinerinių tinklų, gatvių dangos statybos, rekonstravimo, remonto ar keitimo bei statinių statybos projektavimą.**
         1. Žvalgomieji archeologiniai tyrimai vykdomi prieš kultūros paveldo objektų tvarkybos darbų, inžinerinių tinklų projektavimą, statant naujus arba rekonstruojant, remontuojant esamus tinklus, gatvių dangų remontą ar keitimą ir statinių statybą ar projektavimą Kauno miesto archeologinio pobūdžio kultūros vertybių teritorijose.
      3. **Detalieji archeologiniai tyrimai Kauno miesto archeologinio pobūdžio kultūros vertybių teritorijose kultūros paveldo objektų tvarkybos darbų, inžinerinių tinklų, gatvių dangų remonto ar keitimo ir statinių statybos metu.**
         1. Detalieji archeologiniai tyrimai vykdomi kultūros paveldo objektų tvarkybos darbų metu, statant naujus inžinerinius tinklus, remontuojant ar keičiant gatvių dangas ir vykdant statinių statybą Kauno miesto archeologinio pobūdžio kultūros vertybių teritorijose.
4. **KVALIFIKACIJOS REIKALAVIMAI PASLAUGŲ TEIKĖJO VADOVAUJANTIEMS SPECIALISTAMS IR ASMENIMS, ATSAKINGIEMS UŽ SUTARTIES VYKDYMĄ** ***(informacija pateikiama pagrindinės sutarties (-ių) vykdymo metu pasitelkiant/keičiant naujus specialistus. Visi šio pirkimo kvalifikaciniai reikalavimai specialistams nurodyti pirkimo dokumentų 2.5.2.1.1 punkte)***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* + 1. Paslaugų teikėjas turi turėti:

ne mažiau kaip 2 atestuotus nekilnojamųjų kultūros paveldo apsaugos specialistus (*3 kategorija, jei kvalifikacijos atestatas buvo išduotas iki 2017 metų sausio 1 dienos*) veiklos rūšis: taikomųjų mokslinių ardomųjų tyrimų vykdymas, specializacija – **archeologijos tyrimai**, kurie vadovaujantis Kultūros paveldo departamento prie Kultūros ministerijos direktoriaus 2013-07-05 įsakymu Nr. Į-221 patvirtinto Leidimų atlikti archeologinius tyrimus išdavimo tvarkos aprašo nuostatomis, turi teisę gauti leidimą vykdyti archeologinius tyrimus einamaisiais metais.

1. **ĮSIPAREIGOJIMŲ VYKDYMAS**
   1. **Įsipareigojimų vykdymo tvarka**
      1. Preliminarioji sutartis bus vykdoma iš dalies atnaujinant teikėjų varžymąsi. T. y. pagrindinės sutartys dėl paslaugų galės būti sudaromos atnaujinant preliminariąją sutartį sudariusių tiekėjų varžymąsi ir išrenkant ekonomiškai naudingiausią pasiūlymą pateikusį tiekėją, arba be atnaujinto varžymosi, kai sudaryti pagrindinę sutartį kviečiamas naudingiausias kainas siūlantis Paslaugų teikėjas iš sudariusiųjų preliminariąją sutartį.
      2. Pagrindinė sutartis dėl archeologinių žvalgymų atliekant inžinerinių tinklų avarinio remonto atveju gali būti sudaroma su vienu iš Preliminariosios sutarties Paslaugų teikėjų visam Preliminariosios sutarties galiojimo laikotarpiui arba trumpesniam laikotarpiui; šias paslaugas Paslaugų teikėjas pradeda teikti gavęs Užsakovo pateiktą raštišką užsakymą paslaugų teikimui, kurį Užsakovas pateikia per informacinę sistemą arba el. paštu.
      3. Leidimus žemės kasimo darbams Kauno miesto savivaldybėje, vykdant archeologinius tyrimus, gauna Užsakovas, išskyrus žvalgomuosius archeologinius tyrimus, vykdomus prieš projektavimą.
      4. Paslaugų teikėjas, pasirašęs pagrindinę sutartį ar gavęs užsakymą paslaugų teikimui, prieš pradėdamas vykdyti archeologinius tyrimus, parengia archeologinių tyrimų projektą ir savo sąskaita gauna atitinkamą leidimą archeologiniams tyrimams Kultūros paveldo departamento prie Kultūros ministerijos direktoriaus 2013 m. liepos 5 d. įsakyme Nr. Į-221 „Dėl leidimų atlikti archeologinius tyrimus išdavimo tvarkos aprašo ir leidimo atlikti archeologinius tyrimus formos patvirtinimo“ nustatyta tvarka, vykdo kitus šiame teisės akte nurodytus reikalavimus.
      5. Paslaugų teikėjas, gavęs iš Užsakovo pranešimą apie inžinerinių tinklų avariją Kauno miesto archeologinio pobūdžio kultūros vertybių teritorijoje, archeologinius žvalgymus objekte turi pradėti vykdyti per 10 val. nuo užsakymo pateikimo momento, jei pradžios laikas patenka į darbo dienos laikotarpį nuo 8 – 17 val., jei nepatenka – tada kitą darbo dieną nuo 8 val. Nurodytos darbo valandos gali būti kečiamos, atsižvelgiant į nustatytą Paslaugų teikėjo darbo laiką.
      6. Kitais atvejais Paslaugų teikėjas, pasirašęs pagrindinę sutartį dėl archeologinių tyrimų atlikimo ir gavęs iš Užsakovo leidimą kasimo darbams, archeologinius tyrimus pradeda vykdyti per 20 darbo dienų nuo pagrindinės sutarties įsigaliojimo momento, bet ne anksčiau nei leidime kasti nurodyta kasimo darbų pradžia.
      7. Žemės kasimo darbus vykdo: archeologiniams tyrimams – Paslaugų teikėjas, inžinerinių tinklų remontui, rekonstravimui ar naujai statybai, gatvių dangos remontui ar keitimui bei naujų statinių statybai – Užsakovas.
      8. Archeologinių tyrimų metu Paslaugų teikėjui radus statinių liekanų ar kitų radinių, kuriems reikia atlikti architektūrinius tyrimus, būtina informuoti Užsakovą, kuris organizuoja architektūrinių tyrimų atlikimą.
      9. Tuo atveju, jei archeologiniai tyrimai atliekami nevykdant statybos darbų, viršutinę „kietą“ dangą (asfaltbetonį, gelžbetonį, šaligatvio plyteles, įvairias trinkelių ir akmenų dangas) išardo Paslaugų teikėjas. Jeigu tai nėra vientisa danga (asfaltbetonis, gelžbetonis), o surenkami elementai (šaligatvio plytelės, įvairios trinkelės ir akmenų dangos), juos būtina išsaugoti tolesniam panaudojimui.
      10. Kai archeologiniai tyrimai atliekami vykdant statybos darbus, viršutinę „kietą“ dangą (asfaltbetonį, gelžbetonį, šaligatvio plyteles, įvairias trinkelių ir akmenų dangas) išardo Užsakovas.
      11. Kietųjų dangų atstatymą po archeologinių tyrimų atlieka Užsakovas.
      12. Užbaigus archeologinius tyrimus, Paslaugų teikėjas privalo parengti Archeologinių tyrimų pažymą arba Archeologinių tyrimų ataskaitą apie atliktus darbus. Po vieną egzempliorių Archeologinių tyrimų pažymos ar Archeologinių tyrimų ataskaitos Paslaugų teikėjas pateikia Užsakovui ir Kultūros paveldo departamento prie Kultūros ministerijos Kauno teritoriniam padaliniui.
      13. Paslaugų teikėjas, vadovaudamasis Lietuvos Respublikos nekilnojamojo kultūros paveldo apsaugos įstatymu, paveldo tvarkybos reglamentu PTR 2.13.01:2011 „Archeologijos paveldo tvarkyba“ ir Kultūros paveldo departamento prie Kultūros ministerijos direktoriaus 2013 m. liepos 5  d. įsakymu Nr. Į-221 „Dėl leidimų atlikti archeologinius tyrimus išdavimo tvarkos aprašo ir leidimo atlikti archeologinius tyrimus formos patvirtinimo“ privalo paruošti atliktų archeologinių tyrimų ataskaitą ir atsako už jos išpildymą bei pridavimą Kultūros paveldo departamentui prie Kultūros ministerijos.
      14. Radinius, rastus archeologinių tyrimų metu, Paslaugų teikėjas turi perduoti muziejams pagal Lietuvos Respublikos kultūros ministro 2005 m. vasario 25 d. įsakymo Nr. ĮV-66 „Dėl archeologinio paveldo objekte tyrimų metu rastų radinių perdavimo muziejams taisyklių patvirtinimo“ reikalavimus.
   2. **Įsipareigojimų vykdymo terminai**
      1. Paslaugų teikėjas archeologinių tyrimų paslaugas privalo atlikti:
         1. **Archeologinius žvalgymus**:

* per 5 darbo dienas (inžinerinių tinklų avarinio remonto metu) nuo avarinių remonto darbų pabaigos.
* privalo atlikti susiderinęs darbus su Rangovu darbų užsakymo atlikimo terminais. Užsakymo atlikimo terminas nurodomas individualiai kiekvienam objektui.
  + - 1. **Žvalgomuosius archeologinius tyrimus**:
* privalo atlikti, susiderinęs darbus su Rangovu, darbų užsakymo atlikimo terminais. Užsakymo atlikimo terminas nurodomas individualiai kiekvienam objektui.
  + - 1. **Detaliuosius archeologinius tyrimus**:
* iki 15 kv. m (imtinai) per 30 darbo dienų;
* nuo 15 kv. m iki 30 kv. m (imtinai) per 40 darbo dienų;
* nuo 30 kv. m iki 45 kv. m (imtinai) per 50 darbo dienų;
* virš 45 kv. m per 60 darbo dienų.

Šie terminai skaičiuojami nuo pagrindinės sutarties įsigaliojimo momento.

* + 1. Vartotojas/Užsakovas turi teisę sustabdyti paslaugų teikimo terminą dėl paslaugoms teikti nepalankių sąlygų žiemos sezono metu. Sustabdymo terminas į paslaugų teikimo terminą neįskaitomas. Sustabdymo laikotarpis negali būti ilgesnis nei 4 (keturi) mėnesiai;
    2. Jei paslaugos negali būti suteiktos laiku dėl ne nuo Paslaugų teikėjo priklausančių aplinkybių ir Paslaugų teikėjas raštu pateikia tai pagrindžiančius įrodymus, likusios dalies Paslaugų suteikimo trukmė gali būti pratęsta 1 (vieną) kartą terminui, apskaičiuotam kaip 30 proc. nuo šiame punkte nurodytų terminų, išskyrus archeologinius žvalgymus inžinerinių tinklų avarinio remonto metu, kurių trukmė šiuo atveju gali būti pratęsta 1 darbo dienai.
  1. **Pirkimo objekto perdavimo-priėmimo tvarka**
     1. Paslaugų priėmimą atlieka Užsakovo sudaryta komisija arba įgaliotas asmuo.
     2. Paslaugos laikomos priimtos jei jos tinkamai suteiktos, pateikta archeologinių tyrimų pažyma ar ataskaita, leidimas vykdyti archeologinius tyrimus.
     3. Suteiktos paslaugos priimamos pasirašant Suteiktų paslaugų perdavimo - priėmimo aktą.
  2. **Garantijos** 
     1. Atliktų žvalgomųjų archeologinių tyrimų ar detaliųjų archeologinių tyrimų ataskaitos turi būti parengtos, recenzuotos ir pateiktos Kultūros paveldo departamentui prie Kultūros ministerijos, normatyvinių dokumentų, reglamentuojančių paveldo tvarkybą, nuostatomis.
     2. Laiku neatsiskaičius už archeologinius tyrimus arba Mokslinei archeologijos komisijai nerekomendavus priimti archeologinių tyrimų ataskaitos, Užsakovas turi teisę reikalauti gražinti Paslaugų teikėjui už įvykdytus tyrimus sumokėtą atlygį.
  3. **Sutarties vykdymo metu pateikiama privaloma dokumentacija**
     1. Archeologinių tyrimų pažyma – atliekant archeologinius žvalgymus Kauno miesto archeologinio pobūdžio kultūros vertybių teritorijose kultūros paveldo objektų tvarkybos darbų metu, inžinerinių tinklų remonto bei rekonstravimo darbų metu bei jų avarinio remonto darbų metu, gatvių dangų remonto ar keitimo bei pagrindų įrengimo ir statinių statybos ar projektavimo darbų metu.

**ARCHITEKTŪROS TYRIMŲ TECHNINĖ SPECIFIKACIJA (II PIRKIMO DALIS)**

1. **PIRKIMO OBJEKTAS**
   1. Architektūros (architektūros natūriniai) tyrimai (toliau – Architektūros tyrimai).
2. **SUTARTINIŲ ĮSIPAREIGOJIMŲ VYKDYMO VIETA**
   1. Kauno miesto savivaldybės teritorija
3. **REIKALAVIMAI PIRKIMO OBJEKTUI**
   1. **Pirkimo objekto aprašymas**
      1. Kauno miesto savivaldybė lygiagrečiai vykdo pirkimą archeologinių tyrimųpaslaugoms, kurios turės būti teikiamos Kauno miesto archeologinio pobūdžio kultūros vertybių teritorijose kultūros paveldo objektų tvarkybos darbų, inžinerinių tinklų remonto bei rekonstravimo, gatvių dangų remonto ar keitimo bei statinių statybos ar projektavimo darbų metu. Šia pirkimo dalimi perkami **architektūros tyrimai** turės būti atliekami tais atvejais, jei atliekant minėtus archeologinius tyrimus bus aptiktos galimai vertingųjų savybių turinčios statinių liekanos ar kitoks architektūrinis paveldas, vadovaujantis paveldo tvarkybos reglamento PTR 2.13.01:2011 „Archeologinio paveldo tvarkyba“ 19.12. ir 19.14. papunkčių nuostatomis.
      2. Architektūros tyrimai turi būti vykdomi vadovaujantis Lietuvos Respublikos nekilnojamojo kultūros paveldo apsaugos įstatymo, paveldo tvarkybos reglamentų [PTR 3.08.01: 2013 „Tvarkybos darbų rūšys“](https://www.e-tar.lt/portal/lt/legalAct/TAR.C0D9FA6F2971), [PTR 2.13.01:2011 „Archeologinio paveldo tvarkyba“](https://www.e-tar.lt/portal/lt/legalAct/TAR.8B2A750536FF), Nekilnojamųjų kultūros vertybių atskleidimui reikalingų tyrimų duomenų apimties aprašo, patvirtinto 2005 m. birželio 22 d. Lietuvos Respublikos kultūros ministro įsakymu Nr. ĮV-259, Nekilnojamojo kultūros paveldo apsaugos specialistų atestavimo tvarkos aprašo, patvirtinto 2005 m. balandžio 14 d. Lietuvos Respublikos kultūros ministro įsakymu Nr. ĮV-146, ir kitų teisės aktų, reglamentuojančių nekilnojamojo kultūros paveldo apsaugą ir nekilnojamųjų kultūros vertybių tyrimų atlikimą, nustatytais reikalavimais.
      3. Architektūros tyrimai atliekami Sutartyje nurodytais įkainiais.
4. **KVALIFIKACIJOS REIKALAVIMAI PASLAUGŲ TEIKĖJO VADOVAUJANTIEMS SPECIALISTAMS IR ASMENIMS, ATSAKINGIEMS UŽ SUTARTIES VYKDYMĄ** ***(informacija pateikiama pagrindinės sutarties (-ių) vykdymo metu pasitelkiant/keičiant naujus specialistus. Visi šio pirkimo kvalifikaciniai reikalavimai specialistams nurodyti pirkimo dokumentų 2.5.2.1.2 punkte)***
   * 1. Paslaugų teikėjas turi verstis architektūros tyrimų veikla ir turėti:

* **ne mažiau kaip 1 (vieną)** atestuotą nekilnojamųjų kultūros paveldo apsaugos specialistą: (*3 kategorija, jei kvalifikacijos atestatas buvo išduotas iki 2017 metų sausio 1 dienos*) veiklos rūšis: taikomųjų mokslinių ardomųjų tyrimų vykdymas, specializacija – **architektūriniai tyrimai,** kuris bus skiriamas Sutarties vykdymui.

1. **ĮSIPAREIGOJIMŲ VYKDYMAS**
   1. **Įsipareigojimų vykdymo tvarka**
      1. Preliminarioji sutartis bus vykdoma iš dalies atnaujinant teikėjų varžymąsi. T. y. pagrindinės sutartys dėl paslaugų galės būti sudaromos atnaujinant preliminariąją sutartį sudariusių tiekėjų varžymąsi ir išrenkant ekonomiškai naudingiausią pasiūlymą pateikusį tiekėją, arba be atnaujinto varžymosi, kai sudaryti pagrindinę sutartį kviečiamas naudingiausias kainas siūlantis Paslaugų teikėjas iš sudariusiųjų preliminariąją sutartį.
      2. Paslaugų teikėjas architektūros tyrimus pradeda vykdyti sekančią darbo dieną nuo pagrindinės sutarties įsigaliojimo.
      3. Užbaigęs architektūros tyrimus, Paslaugų teikėjas vadovaudamasis Lietuvos Respublikos nekilnojamojo kultūros paveldo apsaugos įstatymu ir Kultūros paveldo departamento prie Kultūros ministerijos direktoriaus 2012 m. spalio 11 d. įsakymu Nr. Į-361 „Dėl taikomųjų nekilnojamojo kultūros paveldo tyrimų ataskaitos formos ir turinio reikalavimų aprašo patvirtinimo“ privalo parengti atliktų architektūros tyrimų ataskaitą ir atsako už jos išpildymą bei pridavimą Kultūros paveldo departamentui prie Kultūros ministerijos. Po vieną egzempliorių Architektūros tyrimų ataskaitos Paslaugų teikėjas pateikia Užsakovui ir Kultūros paveldo departamento prie Kultūros ministerijos Kauno teritoriniam skyriui.
   2. **Įsipareigojimų vykdymo terminai**
      1. Paslaugų teikėjas architektūros tyrimų paslaugas privalo atlikti per 15 darbo dienų nuo pagrindinės sutarties įsigaliojimo.
      2. Jei paslaugos negali būti suteiktos laiku dėl ne nuo Paslaugų teikėjo priklausančių aplinkybių ir Paslaugų teikėjas raštu pateikia tai pagrindžiančius įrodymus, likusios dalies paslaugų suteikimo trukmė gali būti pratęsta 5 darbo dienoms.
   3. **Pirkimo objekto perdavimo-priėmimo tvarka**
      1. Paslaugų priėmimą atlieka Užsakovo sudaryta komisija arba įgaliotas asmuo.
      2. Paslaugos laikomos priimtos, jei jos atitinka reikalavimus, pagal kuriuos yra parengta architektūros tyrimų ataskaita ir pasirašomas Suteiktų paslaugų perdavimo - priėmimo aktas.
   4. **Garantijos** 
      1. Atliktų architektūros tyrimų ataskaitos turi būti parengtos ir pateiktos Kultūros paveldo departamentui, normatyvinių dokumentų, reglamentuojančių paveldo tvarkybą, nuostatomis.
      2. Kultūros paveldo departamentui nepriėmus architektūros tyrimų ataskaitos, Užsakovas turi teisę reikalauti grąžinti Paslaugų teikėjui už įvykdytus tyrimus sumokėtą atlygį.
   5. **Sutarties vykdymo metu pateikiama dokumentacija**
      1. Architektūros tyrimų ataskaita, parengta vadovaujantis Kultūros paveldo departamento prie Kultūros ministerijos direktoriaus 2012 m. spalio 11 d. įsakymu Nr. Į-361 „Dėl taikomųjų nekilnojamojo kultūros paveldo tyrimų atskaitos formos ir turinio reikalavimų aprašo patvirtinimo“.

Parengė:

Kultūros paveldo skyriaus specialistas Mindaugas Mažeika

Suderino:

Skyriaus vedėjas Saulius Rimas